cyanic-selkie/wikianc huggingface dataset:
আল-আমালি (ইবনে বাবাওয়াই)
অনুবাদ
আল-আমালি এর ইংরেজি অনুবাদ করেছেন সাইয়েদ আতহার রিজভী এবং মেসার্স ল্যান্টার্ন পাবলিকেশন্স, অস্ট্রেলিয়া আরবি এবং ইংরেজিতে একটি দোভাষী সংস্করণ প্রকাশ করে, যা শিয়াবুকস অস্ট্রেলিয়ার মাধ্যমে পাওয়া যেতে পারে। (https://www. shiabooks.com.au/collections/new/products/al-amaali-shaykh-saduq-bilingual-edition) আল-আমালি, ২০২২ সালে বিলাল মুহাম্মদ ইংরেজিতে অনুবাদ করেন।
খাসাইসু আমিরিল মুমিনিন
গ্রন্থকার
বইটির গ্রন্থকার হলেন ইমাম নাসাই। তিনি বৃহত্তর খোরাসানে অবস্থিত তুর্কমেনিস্তানের নিসাতে (২১৫ হিজরি) জন্মগ্রহণ করেন। ইমাম নাসাইকে ইসলাম ধর্মে সুন্নিদের মধ্যে সিহাহ সিত্তা বা ছয়টি বিশুদ্ধতম হাদিস গ্রন্থের বর্ণনাকারীদের একজন হিসাবে গণ্য করা হয়। তার প্রণীত সুন্নাহ (হাদিস)-এর বিখ্যাত 'সুনানে নাসাই' বইটি সুন্নিদের মধ্যে সিহাহ সিত্তাহ (ছয়টি বিশুদ্ধতম সূত্রের বই) হিসাবে গণ্য। যাহাবী বলেন যে: নাসাই অন্যান্য বর্ণনাকারী যেমন তিরমাযী ও মুসলিম থেকে অধিক দক্ষ।
লেখার উদ্দেশ্য
ইমাম নাসাই তার জীবনের শেষ বছরগুলিতে দামেস্ক ভ্রমণ করেন। তিনি সেখানে দেখলেন যে, রাসুলের জামাতা, খলিফায়ে রাশিদুনের অন্যতম ব্যক্তিত্ব, যাকে "আল্লাহর সিংহ" উপাধিতে ভূষিত করা হয় সেই আলীকে গালি দেওয়া হচ্ছে, আলী সম্পর্কে তাদের মাঝে ভুল ধারণা বিরাজ করছে। তাই তিনি সম্পর্কে নবীর ঘোষিত বাণীর দ্বারা একটি বই 'খাসাইসু আমিরিল মুমিনিন আলী ইবনে আবি তালিব' লিখেন, যাতে আলী ইবনে আবি তালিবের গুণাবলী এবং নবীর সাথে তার অবস্থান স্মরণ করিয়ে দেওয়া যায়। কিন্তু এটি নাসিবিদেরকে ক্ষুব্ধ করেছিল, যারা নাসাইকে এজিদের পিতা মুয়াবিয়া ইবনে আবি সুফিয়ানের গুণাবলী সম্পর্কে অনুরূপ একটি বই লিখতে বলেছিল। কিন্তু ইমাম নাসাই তা প্রত্যাখ্যান করেন এই বলে যে, তার সম্পর্কে কোন ফজিলত নেই (এবং এটি হাদিসের পণ্ডিতদের মধ্যে সর্বসম্মত)। নাসিবিরা উত্তর দিয়েছিল যে, মুয়াবিয়া সমন্ধে বর্ণনা রয়েছে, প্রতিউত্তরে তিনি বললেন যে, " তার সমন্ধে যদি বলতে চান তাহলে কেবল এই একটি হাদিসই রয়েছে যেখানে আল্লাহর রাসুল বলেন যে,-"আল্লাহ তার পেট না ভরান !" এটি একটি হাদিস যেখানে নবি মুহাম্মদ মুয়াবিয়াকে অভিশাপ দিয়েছেন (দ্রষ্টব্য: কয়েকজন সুন্নি পণ্ডিত এই হাদিসটিকে আশীর্বাদ হিসাবে ব্যাখ্যা করেছেন)। এতে নাসিবিরা ক্ষুব্ধ হয়ে ওঠে এবং তারা নাসাইকে মারধর করে অজ্ঞান করে ফেলে। তাকে মক্কায় স্থানান্তরিত করা হয়, যেখানে মারধরের আঘাতের কারণে তিনি মারা যান।
বিষয়বস্তু
নাসাই তার রচিত এই বইটিতে ইমাম আলীর চরিত্র সম্পর্কে প্রায় ১৮৮টি হাদিসের বর্ণনা উল্লেখ করেছেন। বইয়ের বিষয় বস্তুর কিছু শিরোনাম নিম্নরূপ :
অনুবাদ
বইটি ফার্সি, ভারতীয়, আজেরি উর্দু এবং সম্প্রতি বাংলা ভাষায় অনূদিত হয়েছে। কিছু ফিরিস্তি নিম্নরুপ:
সম্প্রতি মুহাম্মদ কাজিম মাহমুদি আরও সুন্নি তথ্যসূত্র যোগ করে বইটির উন্নতি করেছেন।
প্রকাশনা
বইটি বিশ্বের বিভিন্ন প্রকাশক বিভিন্ন ভাষায় প্রকাশ করেছেন। যদিও মূল বইটি আরবি ভাষায় রচিত।
ডন ম্যাকরে
ডোনাল্ড আলেকজান্ডার নোয়েল ম্যাকরে (Don McRae; জন্ম: ২৫ ডিসেম্বর, ১৯১৪ - মৃত্যু: ১০ আগস্ট, ১৯৮৬) ক্রাইস্টচার্চ এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও ফুটবলার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, বামহাতে ব্যাটিংয়ে পারদর্শী ছিলেন ডোনাল্ড ম্যাকরে নামে পরিচিত ডন ম্যাকরে।
প্রথম-শ্রেণীর ক্রিকেট
১৯৪৩-৪৪ মৌসুমে নিউজিল্যান্ড একাদশের সদস্যরূপে নিউজিল্যান্ড সার্ভিসেস একাদশের মুখোমুখি হন। প্রথম ইনিংসে বোলিং উদ্বোধনে নামেন। ১৭ ওভারে ৫/২০ লাভ করেন। ১৯৪৪-৪৫ মৌসুমে চারটি আন্তঃপ্রাদেশিক খেলায় অংশ নিয়ে ১৩.২৯ গড়ে ১৭ উইকেট পান। এ পর্যায়ে তাকে নিউজিল্যান্ডের অন্যতম সেরা বোলার হিসেবে বিবেচনা করা হতো।
১৯৪৫-৪৬ মৌসুমে পুনরায় প্লাঙ্কেট শীল্ড প্রতিযোগিতা শুরু হয়। তিন খেলায় ২৩.৬৯ গড়ে ১৩ উইকেট লাভ করেন। সফরকারী অস্ট্রেলিয়া দল ক্যান্টারবারিকে ইনিংস ব্যবধানে পরাজিত করে। ঐ খেলায় তিনি মাত্র একটি উইকেট পেয়েছিলেন। তাসত্ত্বেও, তিন সপ্তাহ পর তাকে টেস্ট দলে রাখা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডন ম্যাকরে। ২৯ মার্চ, ১৯৪৬ তারিখে ওয়েলিংটনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৯৪৫-৪৬ মৌসুমে অস্ট্রেলিয়া দল নিউজিল্যান্ড গমন করে। বিল ব্রাউনের নেতৃত্বে সিরিজের একমাত্র টেস্টে বোলিং উদ্বোধনে নেমে ০/৪৪ এবং ০ ও ৮ রান পান। খেলায় তার দল ইনিংস ব্যবধানে পরাজয়ের মুখোমুখি হয়। এরপর আর তাকে কোন টেস্ট কিংবা প্রথম-শ্রেণীর ক্রিকেট খেলায় অংশ নিতে দেখা যায়নি। কাকতালীয়ভাবে তার সর্বশেষ প্রথম-শ্রেণীর খেলাটি অস্ট্রেলিয়ার বিপক্ষে নিউজিল্যান্ডের প্রথম টেস্ট খেলা ছিল।
ফুটবলে অংশগ্রহণ
ক্রিকেট খেলার পাশাপাশি ফুটবল খেলায়ও দক্ষ ছিলেন ডন ম্যাকরে। গোলরক্ষকের ভূমিকায় একটি খেলায় অংশ নেন। ৪ জুলাই, ১৯৩৬ তারিখে অস্ট্রেলিয়ার বিপক্ষে সাত গোল হজম করেন। খেলায় নিউজিল্যান্ড দল ১-৭ ব্যবধানে পরাজয়বরণ করে। ঐ সময়ে নোম্যাডস ইউনাইটেড দলের পক্ষে ঘরোয়া আসরে ফুটবল খেলতেন।
১০ আগস্ট, ১৯৮৬ তারিখে ৭৩ বছর বয়সে ক্রাইস্টচার্চ এলাকায় ডন ম্যাকরে’র দেহাবসান ঘটে।
মতলব উত্তর ইউনিয়ন
মতলব উত্তর বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।
ইতিহাস
মতলব উত্তর ইউনিয়ন ও মতলব দক্ষিণ ইউনিয়ন নিয়ে ১৯৯৭ সালে মতলব পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
গৌতম দাস (দ্ব্যর্থতা নিরসন)
গৌতম দাস দ্বারা বুঝানো হতে পারেঃ
আহমেদ মোহাম্মদ মোহামুদ
আহমেদ মোহাম্মদ মোহামুদ "সিলানিও" (Axmed Maxamed Maxamuud Siilaanyo, احمد محمد محمود سيلانيو) (জন্ম ১৯৩৬) সোমালিল্যান্ডের একজন রাজনীতিবিদ, যিনি ২০১০-২০১৭ সাল পর্যন্ত সোমালিল্যান্ডের রাষ্ট্রপতি ছিলেন। তিনি সরকারের দীর্ঘকালীন সদস্য, সোমালি প্রজাতন্ত্রের বাণিজ্য মন্ত্রী এবং মন্ত্রিসভার অন্যান্য পদে কাজ করেছেন। ১৯৮০ এর দশকে, তিনি সোমালি জাতীয় আন্দোলনের চেয়ারম্যান হিসেবেও দায়িত্ব পালন করেন।
সোমালিল্যান্ডের ২০১০ সালের রাষ্ট্রপতি নির্বাচনে বিরোধী প্রার্থী হিসাবে দাঁড়িয়ে তিনি সোমালিল্যান্ডের রাষ্ট্রপতি নির্বাচিত হন।
বার্নার্ড উইড্রো
বার্নার্ড উইড্রো স্ট্যানফোর্ড বিশ্ববিদ্যালয়ের তড়িৎ প্রকৌশলের অধ্যাপক।
জীবনী
উইড্রো ১৯২৯ সালে কানেকটিকাটের নরউইচে জন্মগ্রহণ করেন। তিনি এমআইটি থেকে তড়িৎ প্রকোউশলে ১৯৫১ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৬ সালে ডক্টর অব সায়েন্স ডিগ্রি অর্জন করেন। তিনি ১৯৫১ থেকে ১৯৫৬ সাল পর্যন্ত এমআইটিতে রিসার্চ অ্যাসিস্ট্যান্ট এবং লিঙ্কন ল্যাবরেটরী স্টাফ হিসেবে কর্মরত ছিলেন। ১৯৫৬ সালে এমআইটতে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৫৯ সালে স্ট্যানফোর্ড বিশ্ববিদ্যালয় এ তড়িৎ প্রকৌশলের অধ্যাপক পদে যোগদান করেন। তার ২১টি প্যাটেন্ট রয়েছে। তার প্রকাশনার মধ্যে রয়েছে ৪টি বই, ৪টি বইয়ের অধ্যায় এবং ১৩২টি গবেষণাপত্র।
জাবরহাট ইউনিয়ন
জাবরহাট ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ২০.৭২ কিমি২ (৮.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,০০০ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৬টি।
গ্রাম এবং লোকসংখ্যা
১। জাবরহাট - ২৯৩২ জন
৩। হাটপাড়া - ১৮৮৮ জন
৪। চন্দরিয়া - ২৬১১ জন
৫। দক্ষিণ মালঞ্চা - ১৬৩৮ জন
৬। কলিযুগ - ১২৬২ জন
৭। সেত্রাপাড়া - ২৪০ জন
৮। মহাদেবপুর - ৩৭৭ জন
৯। রনশিয়া - ১৭৮৫ জন
১০। বোলদিয়ারা - ২০৬৭ জন
১১। বড়বাড়ী - ২৩০২ জন
১৪। মাটিয়ানী - ১৩২৩ জন
১৫। অনন্তপাড়া - ১৭৮ জন
১৬। চন্দ্রা - ১১১ জন
হেনা আক্তার
এশিয়ান গেমস
বাংলাদেশের জাতীয় খেলা হিসাবে কাবাডি নিয়মানুবর্তিতা মহিমার বাস্তবসম্মত উচ্চাকাঙ্খা প্রতিফলন বাংলাদেশ নারী কাবাডি খেলোয়াড়রা দেখাতে সক্ষম হয়েছেন। যেটি ২০১০ সালের চীনের গুয়াংঝোতে অনুষ্ঠিতব্য এশিয়ান গেমসে ব্রোঞ্জ জয়ের মাধ্যমে বাংলাদেশের নারী কাবাডি খেলোয়াড়রা প্রমাণ রেখেছেন। দলটি ব্রোঞ্জ পদক লাভ করে মহাদেশীয় বাংলাদেশের জন্য বিরল ঘটনা সৃষ্টি করে।
ঊষা উথুপ
ঊষা উথুপ (உஷா உதுப்; জন্ম ৭ নভেম্বর, ১৯৪৭) একজন জনপ্রিয় ভারতীয় পপ, জ্যাজ এবং প্লেব্যাক সঙ্গীতশিল্পী। তিনি ১৯৬০এর শেষের দিক, ১৯৭০র এবং ১৯৮০র দশকে কিছু জনপ্রিয় হিট গানের জন্য তিনি বিখ্যাত।
শৈশব
ঊষা উথুপ মুম্বাইয়ে জন্মগ্রহণ করেন, একটি তামিল ব্রাহ্মণ পরিবারে। তার বাবা বিদ্যনাথ সোমেশ্বর সামী। যিনি মাদ্রাজ (বর্তমানে চেন্নাই) থেকে ১৯৪৭ সালে তামিলনাডুতে স্থানান্তর হন।
তিনি সেন্ট অগ্নেস উচ্চ বিদ্যালয়ে (ক্লার রোড, বাইকুল্লা)। যখন তিনি বিদ্যালয়ে পড়াশোনা করতেন তখন তাকে সঙ্গীত ক্লাস থেকে বের করে দেওয়া হয়, কারণ তার মত নারী কন্ঠে গানের জন্য উপযুক্ত ছিল না। কিন্তু গানের শিক্ষক বুঝেন যে, তার কন্ঠে এমন গান গাওয়ানো যাবে, যা গানের এক নতুন মাত্রা সংযোজন করবে। এমনকি তিনি গান শেখার জন্য কোন প্রাতিষ্ঠানিক শিক্ষা গ্রহণ করেননি কিন্তু তিনি পরিবারে এক সঙ্গীত সমৃদ্ধ পরিবেশের মধ্যে বেড়ে উঠেন। তার মা-বাবা প্রায়ই পশ্চিমা ক্লাসিকাল থেকে হিন্দুস্তানি শাস্ত্রীয় সংগীত এবং কিশোরী আমোনকর এবং বড়ে (বড়) গোলাম আলী খান সহ আরো অনেকের কার্নাটিক গান রেডিওতে শুনতেন এবং তিনিও তাদের সাথে গান শুনতেন। তিনি সাধারণত রেডিও সিলনে প্রচারিত গান উপভোগ করতেন।
তার প্রতিবেশী এস.এম.এ পাঠান, যিনি পরবর্তীতে পুলিশের কমিশনার হন। তার কন্যা জমিলা, ঊষাকে হিন্দি গান শেখার এবং ভারতীয় ক্লাসিকাল সঙ্গীত শেখার জন্য উৎসাহ দিতেন। এই উৎসাহ তাকে ১৯৭০ দশকের ভারতীয় পপ সঙ্গীতের মৌলিক ধরনের গানে পথিকৃত হওয়ার জন্য অনেকাংশে সাহায্য করে। তিনি কেরালার কোট্টায়্যামের মিঃ যানি উথুপকে বিয়ে করেন।
তিনি বর্তমানে পশ্চিম বঙ্গের কলকাতায় বসবাসরত।
কর্মজীবন
তার যখন বয়স মাত্র নয়, তখন তিনি প্রথম কনসার্টে গান করেন। তার বোন যার তখন সঙ্গীত জীবন চলছিল, তিনি ঊষাকে নিয়ে যান তখনকার রেডিও সিলনের একজন রেডিও উপস্থাপক আমীন সায়নীর কাছে এবং তাকে রেডিও সিলনে “ওভালটিন মিউজিক আওয়ারে” গান গাওয়ার সুযোগ করে দেন। তিনি “মকিংবার্ড হিল” নামে অনেক গান পরিবেশন করেন। এরপর তিনি কিশোরী বয়সে অনেকবার গান পরিবেশন করেন।
সঙ্গীত জীবন
ঊষা উথুপ চেন্নাইয়ের মাউন্ট রোডে অবস্থিত এর্‌স্টায়াল সাফির থিয়েটার কমপ্লেক্সের নিচ তলায় অবস্থিত “নয় রত্ন” (Nine Gems) একটি ছোট নাইটক্লাবে গান গাওয়া শুরু করেন। যখন তার বয়স ২০, তখন তিনি শাড়ি এবং লেগ কালিপার্স পড়তেন। ক্লাবে তার পরিবেশনা এতই ভাল হচ্ছিল যে নাইটক্লাবের মালিক তাকে এক সপ্তাহ থেকে যাওয়ার জন্য বলেছিলেন। তার প্রথম নাইট ক্লাবে বিভিন্ন ধরনের গান পরিবেশনের তিনি কলকাতার বিভিন্ন নাইট ক্লাবে যেমন ট্রিনচাসে গান গাওয়া শুরু করেন। এই ট্রিনচাস নাইট ক্লাবে তার স্বামীর সাথে তার প্রথম দেখা হয়। প্রায় ঐ একই সময়ে, তিনি বোম্বের (বর্তমানে মুম্বাই) “টক অব দ্য টাওনে” গান করেন যা বর্তমানে “নট জাজ বায় দ্য বে” নামে পরিচিত। ট্রিনচাসের পর, তিনি তার গানের জন্য দিল্লী চলে যান এবং ওখানে তিনি ওবেরী নামক হোটেলে গান পরিবেশন করেন। একদিন হঠাৎ করে একটি চলচ্চিত্র কলাকুশলীদের দল, যেখানে শশী কাপুরও ছিলেন, ঐ নাইট ক্লাব পরিদর্শন করতে আসে এবং তারা ঊষাকে সিনেমার প্লেব্যাক সঙ্গীত গাওয়ার জন্য প্রস্তাব দেয়। এর ফলে, বলিউডে তার কর্মজীবন শুরু হয়, তিনি প্রথম “হরে রাম হরে কৃষ্ণ” (১৯৭১) সিনেমার গান করেন। আসলে, তিনি মনে করেছিলেন তিনি আশা ভোসলের সাথে দাম মারো দাম গানটি গাইবেন। যাহোক, অন্যান্য সঙ্গীতশিল্পীদের আভ্যন্তরীন কথা বাইরে ছড়ানোর ফলে, তিনি এখানে গান গাওয়ার সুযোগ হারান, কিন্তু ইংরেজি অংশটি তিনি শেষ পর্যন্ত গেয়েছিলেন।
১৯৬৮ সালে, তিনি দুইটি ইংরেজি গানের এলবামের প্রচ্ছদ গানের রেকর্ড সম্পন্ন করেন। এগুলো হল, “জামবাল্যা” এবং দ্য কিংস্টোন ট্রায়োর “গ্রিনব্যাক ডলার”। এ গানগুলো “লাভ স্টোরি” এবং কিংস্টোন টায়োর গান “স্কচ এন্ড সোডা”র অতিরিক্ত অংশ (Extended Play-EP) হিসেবে গানগুলো রেকর্ড করা হয় এবং যা ভারতে ভালই বিক্রয় হয়। তার কর্মজীবনের প্রথমদিকে তিনি কিছুদিন লন্ডনেও কাটান। তিনি লন্ডনের ল্যাংহামে অবস্থিত ভার্নন কোরিয়ার বিবিসি অফিসের একজন নিয়মিত অতিথি ছিলেন। এবং তাকে নিয়ে আলোচনা অনুষ্ঠান বিবিসি রেডিও লন্ডনের “লন্ডন সাউন্ডস ইস্টার্ণ” অনুষ্ঠানে প্রচারিত হত।
ঊষা ভারতীয় উৎসবের অংশ হিসেবে নায়োরবী পরিদর্শন করেন। তিনি এতটাই জনপ্রিয় ছিলেন যে, তাকে সেখানে অবস্থান করার জন্য অনুরোধ করা হত। তার গান এবং স্বাহিলি ধরনে নির্মিত দেশাত্ববোধক গান তাকে জনপ্রিয়তার শীর্ষে নিয়ে যায় এবং তারপর কেনিয়ার তৎকালীন রাষ্ট্রপতি জোমো কেন্যাট্টা তাকে কেনিয়ার সম্মানসূচক নাগরিকত্ব প্রদান করেন। তিনি বিখ্যাত “মালাইকা” (দেবতা) গান পরিবেশন করেন, এই গানটি তিনি পরিবেশন করেন এই গানের আসল কণ্ঠশিল্পী ফাধিলি উইলিয়াম্‌সের সাথে। তিনি স্থানীয় “ফেলিনী ফাইভ” নামে একটি ব্যান্ডের সাথে “লিভ ইন নায়োরবী’ রেকর্ড করেন।
উথুপ ১৯৭০ এবং ১৯৮০র দশকে বাপ্পী লাহিড়ী এবং রাহুল দেব বর্মন পরিচালিত বহু গান পরিবেশন করেন। তিনি রাহুল দেব বর্মনের অনেক পুরানো গান যেমন “মেহ্‌বুবা মেহ্‌বুবা” এবং “দাম মারো দাম” গানগুলো নতুন করে গান, যা প্রচুর জনপ্রিয়তা লাভ করে।
উথুপ ক্রিস পেরির এলবাম “ক্রিস পেরি প্রেজেন্ট ঊষা – মিউ আমর” গানটি রেকর্ড করেন।.
উথুপ দুই ভলিউমে কারাদি গল্প হতে নির্মিত শিশুদের ছড়া “কারাদি ছড়া” যা, ‘ভারতীয় শিশুদের জন্য ভারতীয় ছড়া’ গান করেন।(www.karaditales.com) এই ছড়াগুলোতে সা-রে-গা-মা, বেজী, ভারতীয় নদী, ভারতীয় পোশাক যেমন, ধুতি, শাড়ি, নুপুর এবং চুড়ি, ট্রেনে চড়ার অভিজ্ঞতা, ভারতীয় উৎসব, গাছপালা, ক্রিকেট, ভারতীয় খাবার যেমন, ভেলপুরী এবং সাম্ভার এমনকি কিছু লোক গল্প প্রকাশ পায়। প্রত্যকটি ছড়ার সাথে ভারতীয় রাগ এবং একটি নির্দিষ্ট কন্ঠে গানগুলো রেকর্ড হয়। ঊষা এই শিশুদের জন্য এমনকি বড়দের গানগুলো শোনার জন্য সেই পরিবেশ সৃষ্টি করে এবং একটি বিটের সাথে সাথে পায়ের নাচও তিনি সৃষ্টি করেন।
তাকে ইসমাইল দারবারের সাথে গানের প্রতিযোগিতা অনুষ্ঠান “ভারত কি শানঃ সিঙিন স্টার” – ২য় পর্ব (২০১২) তে বিচারক হিসেবে দেখা যায়। এই অনুষ্ঠানটি ডিডি ন্যাশনাল টিভি চ্যানেলে প্রচারিত হয়। ইটিভি মারাঠি চ্যানেলে প্রচারিত মারাঠি গানের প্রতিযোগিতা অনুষ্ঠান “গৌরব মহারাষ্ট্রচ” তিনি প্রধান অতিথি ছিলেন। তিনি মারাঠি সঙ্গীত পরিবেশনের মাধ্যমে শ্রোতাদের মনোরঞ্জন করেন।
চলচ্চিত্র
তার কিছু বিখ্যাত চলচ্চিত্রের গান (সহযোগী পরিচালক):
পরশেষে, তিনি এর পাশাপাশি আরো বলিউড সিনেমায় প্লেব্যাক শিল্পী হিসেবে কাজ করেন। যেমনঃ ঢোল (২০০৭), জুন আর (২০০৫), জগার্স পার্ক (২০০৩), যযন্তর্‌ম মমন্তর্‌ম (২০০৩), এক থা রাজা (১৯৯৬), দুশমন দেবতা (১৯৯১), ভবনী জংশন (১৯৮৫), হাম পাঁচ (১৯৮০) এবং পুরাব অর পাশ্চিম (১৯৭০) ইত্যাদি।
তিনি একজন স্টেজ সঙ্গীত পরিবেশক এবং সারা বিশ্বজুড়ে বিভিন্ন স্থানে তিনি গান পরিবেশন করেছেন এবং তাই এই সরাসরী গানের অনুষ্ঠানে উপস্থিতির জন্য তিনি পরিচিতি লাভ করেছেন। তিনি বহু পুরস্কার ও সম্মান অর্জন করেন, যার মধ্যে রাজীব গান্ধী উন্নত সঙ্গীত চর্চা জাতীয় পুরস্কার, আন্তর্জাতিক শান্তির জন্য মহিলা শিরোমনী পুরস্কার এবং চ্যানেল ভি পুরস্কার।
রেকর্ডিংস
তিনি তার প্রথম এলবাম রেকর্ডিং করেন লুইস বাঙ্কের সাথে, যার জন্য তিনি ৩,৫০০ রুপি সম্মানী পেয়েছিলেন। তারপর থেকে, তিনি অসংখ্য এলবাম রেকর্ড করেছেন। ২০০৪ সালে মাইকেল জ্যাকসনের "Don't Stop Til You Get Enough", গানটির হিন্দি ভাষায় "Chhupke Kaun Aya" বের করেন উষা। তিনি ভারতীয় রক ব্যান্ড “পরিক্রমা”-র সাথে “রিদম এন্ড ব্লুস” নামে একটি গান রেকর্ড করেন যা ২০০৭ সালে এপ্রিলের ২৩ তারিখ চ্যানেল ভি তে প্রচারিত হয়।
অভিনয় কর্মজীবন
উথুপ একজন অভিনেত্রীও বটে, তিনি প্রায় গান করেন এবং ভারতের সঙ্গীত নির্ভর সিনেমায় অভিনয় করেছেন। ২০০৬ সালে, মালায়ালাম সিনেমা কুরিসুভেট্টিল মারিয়াম্মা নামক চরিত্রে “পোথান ভভ” নামক সিনেমায় অভিনয় করেছেন।
১৯৭২ সালে তিনি অমিতাভ বচ্চন এবং শত্রুঘাং সিনহা অভিনীত “বম্বে টু গোয়া” নামক সিনেমায় বিশেষ অতিথি হিসেবে উপস্থিত থাকেন। ২০০৭ সালে, তাকে অঞ্জন দত্ত পরিচালিত “বৌ ব্যারাক ফরএভার” সিনেমায় নিজের ভূমিকায় উপস্থিত থাকতে দেখা যায়। ২০০৭ সালে, তাকে আবার দেখা যায় “হ্যাট্রিক” সিনেমার গানের ভিডিওতে।
তাকে “ইন্ডিয়ান আইডল” ১ এবং ২ তে দেখা যায়। এই প্রতিযোগিতায় তিনি ২০০৭ ও ২০০৮ সালের অন্যতম সহ-বিচারক ছিলেন। তাকে ২০১০ সালের মালায়ালাম ভাষায় গানের প্রতিযোগিতামূলক অনুষ্ঠান “আইডিয়া স্টার সিঙ্গার” এ দেখা যায়।
ফ্যাশন স্টাইল
উষা সাধারণত বিন্দি (নুপুর জাতীয় মাথায় পড়ার বিশেষ অলঙ্কার) এবং চুলের খোপায় ফুল বাধেন, তার সাথে তিনি কাচেপুরাম শাড়ি (বিশেষ কুচি সমৃদ্ধ শাড়ি) পরিধান করেন। যা ঊষা স্টাইল নামে জনপ্রিয়তা লাভ করে।
ব্যক্তিগত জীবন
উষা কত্তায়ামের মাঙ্গানাম আধিবাসী জনি চাকো উথুপকে বিয়ে করেন, যিনি রামু আইয়্যারের প্রাক্তন স্বামী ছিলেন। তাদের একজন কন্যা অঞ্জলি এবং একজন পুত্র সানী, যার নামকরণ করা হয় “সানী” নামক গান থেকে।
তিনি বর্তমানে তার স্বামীর সাথে কলকাতায় বসয়াবসরত। তাকে আধুনিক কলকাতার প্রতীক হিসেবে বিবেচনা করা হয়। শহরের শান্তি প্রতিষ্ঠায় তিনি একজন কার্যকরী সামাজিক কর্মী।
সেনবাগ সরকারি কলেজ
সেনবাগ সরকারি কলেজ নোয়াখালী জেলার সেনবাগ উপজেলায় অবস্থিত স্নাতক পর্যায়ের একমাত্র সরকারি শিক্ষাপ্রতিষ্ঠান। এটি সেনবাগ পৌরসভায় অবস্থিত। এটি প্রতিষ্ঠিত হয় ১৯৭৭ সালে।
প্রতিষ্ঠা
স্বাধীনতা পরবর্তী সময়ে সেনবাগ থানা সদরে বেশ কয়েকজন প্রতিভাময় রাজনীতিবিদ,বিদ্যানুরাগী এবং প্রগতিশীল সমাজকর্মীদের চিন্তা চেতনায় সেনবাগে উচ্চ শিক্ষাপ্রতিষ্ঠান গড়ার বিষয়টি গুরুত্ব পায়। ১৯৭৭ সালে ডা. টি. আই.এম নুরুজ্জামান চৌধুরী (প্রাক্তন এম,এল.এ), জনাব আবদুস সোবহান (সাবেক এম.পি), জনাব আবদুর রহমান (সাবেক এম.পি), জনাব কর্ণেল ছাদেক (বর্তমানঅ:বিগ্রেডিয়ার), জনাব মলেকুজ্জামান, জনাব মোলভী দীন ইসলাম, জনাব রায়দুল হোসেন (তাজু) প্রমুখের ঐকান্তিক প্রচেষ্টায় এবং তৎকালীন সার্কেল অফিসার জনাব আনোয়ার উল্যাহর পৃষ্ঠপোষকতায় সেনবাগ কলেজ প্রতিষ্ঠিত হয়। ১৯৭৭ সালের ০১ জুলাই থেকে সেনবাগ কলেজ সেনবাগের গণ-মানুষের উচ্চ শিক্ষার পথিকৃৎ হিসেবে যাত্রা শুরু করে। জনাব টি.আই.এম নুরুজ্জামান চৌধুরী সভাপতি ও জনাব দীন ইসলাম মৌলভী সম্পাদক হিসেবে কলেজের প্রথম পরিচালনা কমিটির দায়িত্ব পালন করেন। প্রথম অধ্যক্ষ হিসেবে নিয়োগ পান জনাব মো.কামরুজ্জামান। ১৯৭৭ সালে উচ্চ মাধ্যমিক কলেজ হিসেবে কুমিল্লা বোর্ডের অধিভুক্তি লাভ করে। এরপর ১৯৮৮ সালের ২৯ মার্চ কলেজটি সরকারিকরণ হয়।
ভবন
০৪ টি বহুতল বিশিষ্ট একাডেমিক ভবন, একটি ০৬ তলা ভবনের নির্মাণাধীন আছে । সুপরিসর ০১ টি লাইব্রেরী , ০১ টি প্রশাসনিক ভবন , ০১ টি শিক্ষক মিলনায়তন , একটি সভাকক্ষ , ০১ আইসিটি ল্যাব , ০১ টি মসজিদ , ০১ টি শহীদ মিনার , ০১ টি বড় খেলার মাঠ প্রভৃতি।
তথ্যসূত্র
http://www.senbagcollege.gov.bd/index.php
জুলফিকার
জুলফিকার (আরবিঃ ذو الفقار‎‎ Ḏū-l-Faqār or Ḏū-l-Fiqār) নামটি হযরত আলী (রাঃ) এর তারবারির নাম যেটি হযরত মুহাম্মদ (সাঃ) থেকে পেয়েছিলেন। হযরত মুহাম্মদ (সাঃ)  তরবারিটি আলী (রাঃ) কে দিয়েছিলেন বদরের যুদ্ধের পর। তরবারিটি বদরের যুদ্ধে গণীমতের মাল হিসেবে হস্তগত হয়েছিল। ঐতিহাসিক এই তলোয়ারটি দ্বি-ফলক বিশিষ্ট।
তলোয়ারের নাম
তলোয়ারটি বিভিন্ন ভাবে নাম নামকরণ করা হয় যেমন জুলফিকার,জুলফাকার ইত্যাদি।
আঁচিল
থাম্ব|আঁচিল আঁচিল হচ্ছে ছোট রুক্ষ প্রবৃদ্ধি যা চামড়ার উপর অনেকটা ফুলকপির মত বৃদ্ধি অথবা কঠিন ফোস্কার মত দেখায় । এটা সাধারণত মানুষের হাতে বা পায়ে অথবা শরীরের অন্যান্য স্থানে দেখা দেয়। মানবদেহে ১০ রকমের আঁচিল বা ফুসকুড়ি হতে পারে, এর মধ্যে বেশিরভাগগুলোকেই নিরীহ বলে মনে করা হয় ।
প্রকার
আঁচিলের আকৃতি এবং আক্রান্ত স্থানের উপর ভিত্তি করে অনেক ধরনের আঁচিল শনাক্ত করা হয়েছে, এছাড়াও মানবদেহে নানা ধরনের পাপিলোমা ভাইরাস (এইচ পি ভি) এর উপরও আঁচিলের ধরন নির্ভর করে থাকে ।
কারণ
মানবদেহে পাপিলোমা ভাইরাস (এইচ পি ভি) এর সংক্রমনের কারণে বিভিন্ন ধরনের আঁচিল হয়ে থাকে । এখন পর্যন্ত জানামতে প্রায় ১৩০ ধরনের পাপিলোমা ভাইরাস যা মানবদেহে সংক্রমন ঘটিয়ে থাকে, পাওয়া গেছে ।
প্রতিরোধ
র্ডাসিল হচ্ছে একটি এইচ পি ভি ভ্যাকসিন যা সার্ভিকাল ক্যান্সার ও যৌনাঙ্গের আঁচিল প্রতিরোধ করার জন্য ব্যবহৃত হয় । গার্ডাসিল ভ্যাকসিনটি এইচ পি ভি ধরন-১৬, ১৮, ৬ এবং ১১ কে প্রতিরোধ করার জন্য প্রস্তুত করা হয়েছে । এইচ পি ভি ধরন-১৬ এবং ১৮, ৭০% সার্ভিকাল ক্যান্সারের ক্ষেত্রে প্রায় অন্যতম কারণ হিসেবে বিবেচিত হয় ।  এছাড়াও স্ত্রীযোনিদ্বার, স্ত্রীযোনি, পুরুষ যৌনাঙ্গ, পায়ুপথ ক্যান্সার এই দুই ধরনের এইচ পি ভি দ্বারা সংঘটিত হয়ে থাকে । এইচ পি ভি ধরন-৬ এবং ১১, ৯০ শতাংশ যৌনাঙ্গের আঁচিল এর জন্য দায়ী ।
নিষ্ক্রিয়করণ
এই ভাইরাসটিকে সাধারনভাবে প্রচলিত জীবাণুনাশক দ্বারা নিষ্ক্রিয়করন তুলনামূলকভাবে কঠিন । ৯০% ইথানল, ২% গ্লুটারাল্ডিহাইড, ৩০% স্যাভলন এবং ১% সোডিয়াম হাইপোক্লোরাইট মিশ্রনে অন্তত ১ মিনিট রাখলে এই জীবাণুটিকে নিষ্ক্রিয়করন করা সম্ভব ।
ভাইরাসটি তাপ এবং উষ্ণতা প্রতিরোধী, কিন্তু ১০০° সেলসিয়াস (২১২° ফারেনহাইট) এবং আল্ট্রাভায়োলেট রশ্মি দ্বারা একে নিহত করা সম্ভব ।
চিকিৎসাপদ্ধতি
আঁচিল অপসারণের জন্য অনেক চিকিৎসা এবং পদ্ধতি বিদ্যমান রয়েছে । এর মধ্যে স্যালিসিলিক এসিড সম্পৃক্ত চিকিৎসা পদ্ধতি অধিক কার্যকারিতা লাভ করেছে । ক্রায়োথেরাপি পদ্ধতিও স্যালিসিলিক এসিডের মতই কার্যকরী দৃশ্যমান হয়, তবে এ ক্ষেত্রে খুব বেশি পরীক্ষা-নিরীক্ষা এখনও হয়নি ।
সমাজ ও সংস্কৃতি
এছাড়াও ঐতিহ্যগতভাবে ব্যবহৃত প্রতিষেধক কিংবা ধর্মীয় আচার-অনুষ্ঠানের মাধ্যমে আঁচিল অপসারণ করা যেতে পারে বলে দাবি করা হয়ে থাকে ।
স্বাস্থ্যকর শহর
স্বাস্থ্যকর শহর শব্দটি জনস্বাস্থ্য এবং নগর নকশা এই দুটি বিষয় এ ব্যবহৃত হয় যা মানব স্বাস্থ্য নীতির প্রভাবকে বুঝায়। এটি একটি পৌরসভা যা ক্রমাগত শারীরিক এবং সামাজিক স্তরে উন্নত হয় যেন পরিবেশগত এবং রোগগত অবস্থায় ভুক্ত জনসংখ্যার জন্য একটি গ্রহণযোগ্য মাত্রায় অসুস্থতার হার প্রতিষ্ঠা করা যায়। এর আধুনিক ধারণাটি ১৯৮৬ সালে স্বাস্থ্যকর শহর ও গ্রামে একটি অনুষ্ঠিত বিশ্ব স্বাস্থ্য সংস্থা (ডাব্লুএইচও) এর একটি উদ্যোগ থেকে প্রাপ্ত, তবে ১৯ শতকের মাঝামাঝি সময়েও এই ধারণা ব্যবহার এর ইতিহাস রয়েছে। শব্দটি ইউরোপীয় ইউনিয়ন এর সাথে মিলে তৈরি করা হয়েছিল, তবে স্বাস্থ্য প্রচার এর মাধ্যমে স্থানীয় পর্যায়ে স্বাস্থ্যকর জননীতি প্রতিষ্ঠার মাধ্যমে  দ্রুত আন্তর্জাতিক হয়ে ওঠে। এটি ডব্লুএইচওর সংবিধানে বর্ণিত স্বাস্থ্য এর বহু-মাত্রিকতার উপর জোর দিয়েছে এবং আরও সম্প্রতি, স্বাস্থ্য উন্নয়নের জন্য অটোয়া সনদ প্রদানের ওপর দিয়েছে। স্বাস্থ্যকর শহর শব্দটির বিকল্প শব্দটি হল স্বাস্থ্যকর সম্প্রদায়, বা লাতিন আমেরিকার কিছু অংশে  পৌরসভা সালিউডেবল  হিসেবে পরিচিত।
পন্থা
অনেকগুলি এখতিয়ারে বলা হয়েছে যে যাদের স্বাস্থ্যকর সম্প্রদায়ভিত্তিক সংস্থা রয়েছে, তাদের ঐ সংস্থা এবং শহরগুলো, ডব্লিউএইচও- এর মনোনীত "স্বাস্থ্যকর শহর" হওয়ার জন্য আবেদন করতে পারে। "স্বাস্থ্যকর শহর" বলতে ডব্লিউএইচও যা বুঝিয়েছে তা হলো: "' এটি একটি এমন শহর যা ক্রমাগত শারীরিক এবং সামাজিক পরিবেশ তৈরি ও উন্নত করে চলেছে এবং সেই শহরের সাম্প্রদায়িক সংস্থানগুলিকে প্রসারিত করে যেন লোকেরা জীবনের সমস্ত কাজ সম্পাদনে একে অপরকে সমর্থন করতে পারে এবং তাদের সর্বাধিক সম্ভাবনাময় বিকাশ সক্ষম হয়'।"
প্রয়োজনীয় সূচকগুলি পরিমাপ করা, মান প্রতিষ্ঠা করা, এবং স্বাস্থ্যের উপর প্রতিটি উপাদানের প্রভাব নির্ধারণ করা কঠিন। ইউরোপের মতো কিছু অঞ্চলে, জন নীতি বিকাশের জন্য স্বাস্থ্যের ওপর প্রভাব মূল্যায়ন করা হল অতীব প্রয়োজনীয় একটি কাজ।
ইউরোপ সহ স্বাস্থ্যকর শহরগুলির অনেকগুলি নেটওয়ার্ক রয়েছে এবং আন্তর্জাতিকভাবে, যেমন স্বাস্থ্যকর শহরগুলির জন্য জোট এমনই একটি। নগর নকশা এবং নগর প্রশাসনের কাজে স্বাস্থ্যের সামাজিক নির্ধারককে বিবেচনা করা হয়। একটি মূল বৈশিষ্ট্য নিশ্চিত করা হয় এই বিবেচনার বিষয়ে। উদাহরণস্বরূপ, "নগরায়ণ এবং স্বাস্থ্য" ছিল ২০১০ বিশ্ব স্বাস্থ্য দিবস এর থিম। স্বাস্থ্যকর শহরগুলির বিকাশের একটি সরঞ্জাম হল সামাজিক উদ্যোগ।
বৈরচুনা ইউনিয়ন
বৈরচুনা ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৯৬.০৪ কিমি২ (৩৭.০৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩৮৮ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৯ টি।
অফেলিয়া হুপার
অফেলিয়া হুপার পোলো (Ofelia Hooper; জন্ম: ২৩ সেপ্টেম্বর, ১৯০০ - মৃত্যু: ২৩ সেপ্টেম্বর, ১৯৮১) লাস মিনাসে জন্মগ্রহণকারী প্রথিতযশা পানামানীয় প্রমিলা সমাজবিজ্ঞানী, কবি, অধ্যাপক, গবেষক ও নাগরিক অধিকার আন্দোলনকর্মী ছিলেন।
পরীক্ষা
কোনো ধারণাকে সমর্থন, খণ্ডন বা যাচাই করার জন্য কার্যপ্রণালীকে পরীক্ষা বলে। পরীক্ষায় কোন নির্দিষ্ট গুনকে প্রভাবিত করে সেটির ফলাফল বর্ণনা করা হয়। এর মাধ্যমে পরীক্ষা কারণ এবং প্রভাবের অন্তর্দৃষ্টি প্রদান করা যায়। উদ্দেশ্য এবং মাত্রার ভিত্তিতে পরীক্ষার পার্থক্য আছে। কিন্তু প্রতিটি পরীক্ষাই ফলাফলের পুনরাবৃত্তিমূলক পদ্ধতি এবং যৌক্তিক বিশ্লেষণের উপর নির্ভর করে। প্রাকৃতিক পরীক্ষামূলক গবেষণারও অস্তিত্ব রয়েছে।
অফেলিয়া হুপার
কর্মজীবন
মরিস হুপার ও অলিম্পিয়া পোলো ভালদেস দম্পতির কন্যা ছিলেন অফেলিয়া হুপার। তিনি বেশ কয়েকটি মুদ্রিত গণমাধ্যমে কাজ করেছেন। তন্মধ্যে ‘লা অ্যান্টেনা’ (১৯৩১), ‘ফ্রন্তেরা’ (১৯৩৭) অন্যতম। এছাড়াও ১৯২৭ সালে ‘প্রিমিসিয়াস’ সম্পাদনার দায়িত্বে ছিলেন। এডা নেলার সাথে তিনিও পানামানীয কাব্যে আভান্ত-গার্দের প্রথম স্বার্থক প্রয়োগ ঘটান।
পরীক্ষা
একজন শিশু মাধ্যাকর্ষণকে বোঝার জন্য কিছু সাধারণ পরীক্ষা করতে পারে, যেথায় বিজ্ঞানীদের দল কয়েক বছর ধরে শৃঙ্খলাবদ্ধ অনুসন্ধানের মাধ্যমে ঘটনাটিকে আরও ভালোভাবে বুঝতে পারে। পরীক্ষা এবং অন্যোন্য হাতে-কলমে কার্যক্রম শ্রেণীকক্ষে শিক্ষার্থীদের বিজ্ঞান শিক্ষায় অতি গুরুত্বপূর্ণ। পরীক্ষা ফলাফলের মান বাড়ায় এবং একটি শিক্ষার্থীকে উক্ত বিষয়ে আরও নিয়জিত ও আগ্রহী করে; বিশেষ করে যখন এটি দীর্ঘ সময় ধরে ব্যবহৃত হয়। ব্যক্তিগত এবং অনানুষ্ঠানিক প্রাকৃতিক তুলনা(যেমন কিছু চকলেটের স্বাদগ্রহণ করে পছন্দেরটি খুজে নেওয়া) থেকে অত্যন্ত নিয়ন্ত্রিত(যেমন অতিপারমাণবিক কণার সম্পর্কে তথ্য জানতে গবেষণায় অনেক বিজ্ঞানী কর্তৃক নিয়োজিত প্রয়োজনীয় যন্ত্রপাতি) পর্যন্ত পরীক্ষার ভিন্নতা দেখা যায়। প্রাকৃতিক বিজ্ঞানে এবংসামাজিক বিজ্ঞানের পরীক্ষার মধ্যে উল্লেখযোগ্য পার্থক্য রয়েছে।
অফেলিয়া হুপার
কর্মজীবন
পানামায় সমাজবিজ্ঞান বিষয়ের উত্তরণে অন্যতম পথিকৃৎ ছিলেন তিনি। দেমেত্রিও পোরাস ও জর্জিনা জিমেনেজ ডে লোপেজের সাথে একযোগে কাজ করেছেন। এছাড়াও পানামানীয কৃষি গবেষণায়ও পথিকৃৎ তিনি।
পরীক্ষা
পরীক্ষায় সাধারণত নিয়ন্ত্রণাবলি থাকে, যা একমাত্র স্বাধীন চলক বাদে অন্যান্য চলকের প্রভাব হ্রাস করার জন্য তৈরি করা হয়। এটি সচরাচর নিয়ন্ত্রিত পরিমাপ এবং অন্যান্য পরিমাপের মধ্যে তুলনার মাধ্যমে ফলাফলের নির্ভরযোগ্যতা বাড়িয়ে দেয়। বৈজ্ঞানিক নিয়ন্ত্রণাবলি বৈজ্ঞানিক পদ্ধতির অংশ। আদর্শভাবে, একটি পরীক্ষায় সকল চলক নিয়ন্ত্রিত থাকে (নিয়ন্ত্রিত পরিমাপের মাধ্যমে দায়ী) এবং কোন চলকই অনিয়ন্ত্রিত থাকে না। এ ধরনের একটি পরীক্ষায় যদি সকল নিয়ন্ত্রণাবলি আশা অনুযায়ী কাজ করে তাহলে এটি সিদ্ধান্ত নেওয়া যায় যে, পরীক্ষাটি প্রত্যাশার অনুসরণে কাজ করেছে ও ফলাফল পরীক্ষিত চলকের প্রভাব।
সংক্ষিপ্ত বিবরণ
বৈজ্ঞানিক পদ্ধতিতে, পরীক্ষা একটি গবেষণামূলক প্রক্রিয়া যা প্রতিযোগী আদর্শ বা ধারণাগুলোর মধ্যে নিষ্পত্তি করে। এছাড়া গবেষকরা পরীক্ষার ব্যবহার করে বিদ্যমান তত্ত্ব বা নতুন ধারণাকে যাচাইয়ের মাধ্যমে সমর্থন করে বা ভুল প্রমাণিত করে।
একটি পরীক্ষা সাধারণত একটি ধারণাকে যাচাই করে। ধারণা হল একটি নির্দিষ্ট প্রক্রিয়া বা ঘটনার কার্যপদ্ধতির প্রত্যাশিত রূপ। যাহোক, একটি পরীক্ষার উদ্দেশ্য "কি হবে যদি" প্রশ্নের উত্তর দেওয়া হতে পারে। এ ধরনের পরীক্ষায় ফলাফল সম্পর্কে নির্দিষ্ট কোন প্রত্যাশা থাকে না বা আগের কোন ফলাফলকে নিশ্চিত করতে হয় না। যদি একটি পরীক্ষা সতর্কতার সাথে পরিচালিত হয়, তাহলে ফলাফল সাধারণত ধারণাকে সমর্থন বা খণ্ডন করে। কিছু কিছু বিজ্ঞানের দর্শনের মতে, পরীক্ষা কখনো একটি ধারণাকে প্রমাণিত করতে পারবে না, এটি কেবল সমর্থন বাড়াতে পারে। অন্যদিকে, একটি পরীক্ষা অভ্যুদাহরণের মাধ্যমে কোনো তত্ত্ব বা ধারণাকে ভুল প্রমাণিত করতে পারে। একটি পরীক্ষায় অবশ্যই সম্ভাব্য বিভ্রান্তিকর কারণগুলিকে নিয়ন্ত্রণ করতে হবে- কোনো কারণ যা পরীক্ষার যথার্থতা বা পুনরাবৃত্ত ক্ষমতা অথবা ফলাফল ব্যাখ্যা করার ক্ষমতাকে নষ্ট করে দেয়। বিভ্রান্তি সাধারণত বৈজ্ঞানিক নিয়ন্ত্রণাবলীর মাধ্যমে এবং/অথবা দৈব পরীক্ষায় দৈবচয়নভিত্তিতে অর্পিত কাজের মাধ্যমে অপসারিত করা হয়।
চিকিৎসা এবং সামাজিক বিজ্ঞান অনুসারে পরীক্ষামূলক গবেষণার ব্যাপকতা নিয়মানুযায়ী বিভিন্নভাবে বিস্তৃত। যদিও পরীক্ষার ব্যবহার করার সময় সাধারণত ক্লিনিকাল ট্রায়ালের গঠন অনুসরণ করা হয়, এখানে পরীক্ষামূলক একক (সাধারণত প্রতিটি মানুষ) কোনো একটি ব্যবস্থা বা নিয়ন্ত্রিত অবস্থায় নিয়জিত হয় এবং এখানে এক বা একাধিক ফলাফল মূল্যায়ন করা হয়।. অন্যদিকে ভৌত বিজ্ঞানে পরীক্ষার মাধ্যমে উৎপাদিত গড় চিকিৎসার প্রভাব(বাবস্থা এবং নিয়ন্ত্রিত দলের মধ্যে ফলাফলের পার্থক্য) বা অন্য পরীক্ষার পরিসংখ্যানের উপর গুরুত্ব দেওয়া হয়। একটি স্বতন্ত্র গবেষণায় সাধারণত পরীক্ষার অনুলিপন অন্তর্ভুক্ত নয়। কিন্তু পৃথক গবেষণা নিয়মানুগ পর্যালোচনা এবং মেটা-বিশ্লেষণের মাধ্যমে একত্রিত করা যায়।
বিজ্ঞানের প্রত্যেকটি শাখায় পরিক্ষামুলক চর্চায় বিভিন্ন পার্থক্য রয়েছে। যেমন, কৃষি গবেষণায় প্রায়ই দৈব পরীক্ষা ব্যবহৃত হয়(যেমন, বিভিন্ন সারের তুলনামূলক উপযোগিতা পরীক্ষা করা), এক্ষেত্রে ব্যক্তিপর্যায়ে অর্পিত পরীক্ষা-নিরীক্ষা এবং নিয়ন্ত্রিত ব্যবস্থার উপর বিশ্বাস না রেখেই সচরাচর পরীক্ষামূলক অর্থনীতির পরীক্ষা করা হয়।
ইতিহাস
বর্তমান ধারণা অনুযায়ী প্রথমবার পরীক্ষার সুশৃঙ্খল ব্যবহারের মধ্যে আরব গণিতজ্ঞ এবং পণ্ডিত ইবনে আল-হাইসামের কাজ প্রকাশিত পায়। তিনি আলোক বিজ্ঞানে পরীক্ষা পরিচালিত করেন- স্ব-নিবিড়তা, পরীক্ষার দৃশ্যমান ফলাফলের উপর নির্ভরতা এবং পূর্বের ফলাফলের পরিপ্রেক্ষিতে একটি সমালোচনামূলক দৃষ্টিভঙ্গির মতো উপাদানের দ্বারা পরীক্ষা নিয়ন্ত্রণের মাধ্যমে টলেমির দৃষ্টিসম্পর্কীয় এবং গাণিতিক সমস্যার কাজগুলিতয়ে ফিরে গিয়েছিলেন। তিনি প্রথম বিজ্ঞানী/দার্শনিকের মধ্যে একজন, যিনি ফলাফল লাভের জন্য আবেশক-পরীক্ষামূলক পদ্ধতি ব্যবহার করেছেন। তাঁর বই "অপটিক্স"-এ তিনি প্রাথমিকভাবে জ্ঞানের প্রতি নতুন দৃষ্টিভঙ্গি ও পরীক্ষামূলক অর্থে গবেষণার বর্ণনা করেন:
“আমাদের উচিত, যে, প্রশ্নকে নিয়মাবলী এবং প্রতিজ্ঞায় পুনরারম্ভ করা, উপস্থিত থাকা বিষয়ের পরিদর্শন এবং দৃশ্যমান বস্তুর অবস্থা নিরীক্ষা করার মাধ্যমে অনুসন্ধান আরম্ভ করা। আমদের উচিত তথ্যাদির বৈশিষ্ট্যের পার্থক্য করা, এবং আনয়নের মাধ্যমে সংগ্রহ করা যা দৃষ্টি অবস্থান করার সময় চোখের অধিকারে থাকে এবং যা সংবেদনশীল আচরণ অনুযায়ী অভিন্ন, অপরিবর্তনীয়, স্পষ্ট এবং সন্দেহের বিষয়বস্তু নয়। যার পরে আমাদের তদন্ত ও যুক্তি আহরণ করা উচিত, ধীরে ধীরে ও সুশৃঙ্খলভাবে, পূর্ব ধারণাকে পর্যালোচনা এবং সাবধানতার মাধ্যমে পরিনামে পৌঁছাতে হবে, আমাদের উদ্দেশ্য হল আমরা বিষয়বস্তুটি তদন্ত করবো এবং পর্যালোচনা করে ন্যায়বিচার প্রতিষ্ঠা করবো, কুসংস্কারকে অমান্য করে, আমাদের সকল বিবেচনার এবং সমালোচনার যত্ন নিয়ে আমরা সেই সত্যটি খুজব এবং মতামত দ্বারা প্রভাবিত হবো না। আমরা এইভাবে এক সময় সত্যে পৌঁছাতে পারব যেটা মনকে আনন্দিত করবে এবং ধীরে ধীরে ও সাবধানে সমাপ্তিতে পৌছাবে যেথায় নিশ্চয়তা আসে; এতে সমালোচনা এবং সাবধানতার মাধ্যমে আমরা সত্যকে পাই যা সকল মতভেদ ধ্বংস করে এবং সন্দেহসূচক বিষয়ের সমাধান করে। এ সকল কিছুতে আমরা মানুষের প্রাকৃতিক মানব আবর্জনা থেকে মুক্ত নই; কিন্তু আমাদের নিজেদের মানব শক্তির সর্বোচ্চ প্রয়োগ করতে হবে। সৃষ্টিকর্তার কাছ থেকে আমরা সকল কিছুতে সমর্থন পেয়ে থাকি।“
তাঁর বর্ণনা অনুসারে, মানুষের প্রকৃতির কারণে ব্যক্তিবিশেষ এবং ফলাফলের সংবেদনশীলতা জন্য চেতনার সঙ্গে একটি যথাযথভাবে নিয়ন্ত্রিত পরীক্ষা পরিচালনা প্রয়োজনীয়। এছাড়া পূর্ববর্তী পণ্ডিতদের ফলাফল ও পরিণতির প্রতি সমালোচনামূলক দৃষ্টিভঙ্গি গুরুত্বপূর্ণ।
“এজন্যই এটি সেই মানুষের কর্তব্য যে বিজ্ঞানীদের লেখা অধ্যায়ন করে, যদি সত্য শেখা তার উদ্দেশ্য হয়, তবে নিজের পঠিত সকল কিছুর শত্রু হতে হবে, এবং, নিজের মনকে বিষয়টির মূল এবং কোনায় কোনায় প্রয়োগ করতে হবে, প্রত্যেক দিক দিয়েই আক্রমণ করতে হবে। এটির জটিল পরীক্ষা পরিচালনার সময় তাকে নিজেকেও সন্দেহ করতে হবে, যাতে সে কুসংস্কার কিংবা উদারতার মধ্য পতিত হওয়া থেকে বিরত থাকতে পারে।”
এভাবেই পূর্ববর্তী ফলাফলকে পরীক্ষাকৃত ফলাফলের সঙ্গে তুলনা করা উদ্দেশ্যমূলক পরীক্ষায় গুরুত্বপূর্ণ- কেননা দ্রষ্টব্য ফলাফল অতি গুরুত্বপূর্ণ। অবশেষে, এমন হতে পারে যে একজন পরীক্ষামূলক গবেষককে প্রচলিত মতামত বা ফলাফল বাতিল করার জন্য যথেষ্ট সাহসী হতে হবে। বিশেষকরে, যখন এই পরীক্ষার বদলে যৌক্তিক/মানসিক বর্ণনা থেকে ফলাফলের প্রাপ্তি হয়। এই জটিল বিবেচনার প্রক্রিয়ায়, মানুষকে মনে রাখতে হবে যে, "কুসংস্কার" এবং "প্রশ্রয়" দ্বারা সে নিজেই ব্যক্তিগত মতামতের প্রতি প্রবণতা প্রদর্শন করে এবং এজন্যই তাকে নিজের ধারণা তৈরির প্রক্রিয়া সম্পর্কে সন্দেহভাজন হতে হবে। সতের শতাব্দীর ইংরেজ দার্শনিক এবং বিজ্ঞানী ফ্রান্সিস বেকন (১৫৬১-১৬২৬) পরীক্ষা নির্ভর বিজ্ঞানের একজন প্রারম্ভিক ও প্রভাবশালী সমর্থক ছিলেন। ইবনে আল-হাইসামের মতো তিনি অনুমানের মাধ্যমে বৈজ্ঞানিক প্রশ্নের উত্তর দেওয়ার প্রক্রিয়ার প্রতি দ্বিমত পোষণ করতেন। তিনি বর্ণনা করেছিলেন:"নিজের ইচ্ছা অনুযায়ী প্রথমে প্রশ্ন নির্ধারিত করে, তারপর মানুষ অভিজ্ঞতা লাভের চেষ্টা করে, ..." বেকন এমন একটি প্রক্রিয়া চাইতেন যা অনুলিপনযোগ্য পর্যবেক্ষণ বা পরীক্ষার উপর নির্ভরশীল। লক্ষণীয়ভাবে, তিনিই প্রথম বর্তমানে প্রচলিত বৈজ্ঞানিক প্রক্রিয়া অনুমদিত করেন।
বিংশ শতাব্দীর প্রথম দিকে পরীক্ষার গঠন এবং বিশ্লেষণের উল্লেখযোগ্য উন্নতি হয়। রোনাল্ড ফিশার (১৮৯০-১৯৬২), জেরী নেমেন (১৮৯৪-১৯৮১), অস্কার কাম্পথর্ন (১৯১৯-২০০০), গার্ট্রুড মেরি কক্স (১৯০০-১৯৭৮) এবং উইলিয়াম জেম্ফেল কোচারান (১৯০৯-১৯৮০) মতো পরিসংখ্যানবিদের অবদানে এটি সম্ভব হয়।
পরীক্ষার প্রকারভেদ
গবেষণার বিভিন্ন ক্ষেত্রে দক্ষ নিয়ম এবং মানের উপর নির্ভর করে পরীক্ষাকে কয়েকটি মাত্রা অনুযায়ী বিভক্ত করা হয়। কিছু নিয়ম অনুযায়ী, একটি 'আদর্শ পরীক্ষা' সামাজিক গবেষণার একটি প্রক্রিয়া যেটায় দুই ধরনের চলক থাকে। স্বাধীন চলকটি পরীক্ষক দ্বারা প্রভাবিত হয় এবং পরাধীন চলকটি পরিমাপ করা হয়। একটি আদর্শ পরীক্ষার উল্লেখযোগ্য বৈশিষ্ট হল- এটি গবেষকের পক্ষপাতের নিস্পত্তি করার জন্যে অনির্দিষ্টভাবে বিষয়গুলো বরাদ্দ করা হয় এবং পরীক্ষার বৃহৎ সংখ্যক পুনরাবৃত্তিতেও সকল বিভ্রান্তিকর কারণ নিয়ন্ত্রণ নিশ্চিত হয়।
নিয়ন্ত্রিত পরীক্ষা-নিরীক্ষা
একটি নিয়ন্ত্রিত পরীক্ষায় প্রায়ই পরীক্ষামূলক নমুনা এবং নিয়ন্ত্রিত নমুনা থেকে সংগৃহীত ফলাফল তুলনা করা হয়। পরীক্ষামূলক নমুনা এবং নিয়ন্ত্রিত নমুনা কেবল মাত্র পরীক্ষাকৃত দিকটি(স্বাধীন চলক) বাদে কার্যকরীভাবে একই। এক্ষেত্রে ওষুধ পরীক্ষা করা একটি ভালো উদাহরণ। যে নমুনা বা দল ওষুধ গ্রহণ করবে সেটি হবে পরীক্ষামূলক দল (ব্যবস্থার দল); এবং যে দল একটি নকল বা সাধারণ চিকিৎসা গ্রহণ করবে সেটি হবে নিয়ন্ত্রিত দল। অনেক পরীক্ষাগারে পরীক্ষায় অভিক্ষণ পরিচালনার জন্য একাধিক প্রতিরূপ নমুনা এবং অনুকূল নিয়ন্ত্রণ ও প্রতিকূল নিয়ন্ত্রণ উভয় থাকা ভালো। প্রতিরূপ নমুনাগুলোর ফলাফলের গড় করা যায়, অথবা যদি যেকোনো একটি নমুনা সুস্পষ্টভাবে অসঙ্গত হয় তাহলে ভুল পরীক্ষা(হতে পারে পরীক্ষার প্রক্রিয়ায় কিছু পদক্ষেপ ভুলবশত অপসারিত করা হয়েছে) হিসেবে পরীক্ষাটি বাতিল করে দেওয়া হয়। প্রায় সময়, পরীক্ষা অনুলিপি বা প্রতিলিপি করে সংঘঠিত করা হয়। একটি অনুকূল নিয়ন্ত্রণ প্রকৃত পরীক্ষামূলক অভিক্ষনের সদৃশ কিন্তু পূর্ববর্তী অভিজ্ঞতার অনুকূল ফলাফলের উৎপাদন হিসেবে জ্ঞাত। একটি প্রতিকূল নিয়ন্ত্রণ প্রতিকূল ফলাফলের জন্য পরিচিত। অনুকূল নিয়ন্ত্রণে নিশ্চিত থাকে যে পরীক্ষার সাধারণ অবস্থায় এটি অনুকূল ফলাফল উৎপাদনে সক্ষম ছিল, যদিও প্রকৃত পরীক্ষার নমুনাগুলোর মধ্যে কোনটিই অনুকূল ফলাফল দিতে পারেনি। একটি প্রতিকূল নিয়ন্ত্রণ ভুমিরেখা প্রদর্শন করে যখন একটি পরীক্ষা পরিমাপযোগ্য ইতিবাচক ফলাফল তৈরি করতে পারে না। কখনও কখনও ইতিবাচক নিয়ন্ত্রণ মান বক্ররেখার এক-চতুর্থাংশ স্থান অধিকার করে।
শিক্ষায় সচরাচর ব্যবহৃত একটি উদাহরণ হল নিয়ন্ত্রিত প্রোটিন পরীক্ষা। শিক্ষার্থীদেরকে একটি অজ্ঞাত পরিমান প্রোটিনের তরল নমুনা দেওয়া হয়। তাদের কাজ হল সঠিকভাবে একটি নিয়ন্ত্রিত পরীক্ষা পরিচালিত করে তরল নমুনায় প্রোটিনের ঘনত্ব নির্ণয় করা। শিক্ষণ ল্যাবে একটি জ্ঞাত ঘনত্বের একটি প্রোটিনের মানসম্মত দ্রবণ থাকবে। শিক্ষার্থীরা মানসম্মত প্রোটিনের বিভিন্ন ক্রমের মিশ্রণের কয়েকটি অনুকূল নমুনা তৈরি করতে পারে। প্রতিকূল নিয়ন্ত্রিত নমুনায় প্রোটিন ব্যতীত সকল কিছু বিকারক থাকবে। এই উদাহরণে, সকল নমুনা অনুলিপিতে পরিচালিত হয়। এই পরীক্ষাটি একটি রঙিন পরিমাপ। এটায় স্পেকট্রফটোমিটারের সাহায্যে প্রোটিন অণু এবং সংযোজিত রঙের অনুর মিথষ্ক্রিয়া দ্বারা তৈরি রঙিন যৌগ শনাক্ত করে প্রোটিনের পরিমান নির্ণয় করে।
একটি পরীক্ষায় সকল অবস্থা যথাযথভাবে নিয়ন্ত্রণ করা কঠিন হলেও নিয়ন্ত্রিত পরীক্ষা করা হয়। এই অবস্থায়, পরীক্ষায় দুটো বা আরও নমুনা দল যারা সম্ভাব্য সমতুল্য হবে, যার অর্থ দলগুলোর বিভিন্ন বৈশিষ্ট্য পরিমাপ সদৃশ এবং দলগুলো একটি নির্দিষ্ট ব্যবস্থায় একই প্রতিক্রিয়া দেবে। প্রত্যেকের মধ্যকার পার্থক্য এবং প্রত্যেক দলে ব্যক্তির সংখ্যা হিসাব করে পরিসংখ্যানগত পদ্ধতির মাধ্যমে স্যাম্মতা নির্ণয় করা হয়। জীবার্ণুবিজ্ঞান এবং রসায়নের মতো বিষয়ে, প্রত্যেকের মধ্যে খুব কম পার্থক্য থাকে এবং দলের সংখ্যা সহজেই অনেক বেশি হতে পারে। এক্ষেত্রে পরিসংখ্যানগত পদ্ধতি সচরাচর উপেক্ষা করা হয় এবং সহজভাবে সমান ভাগ করে নেওয়াকেই একই নমুনা দল ধরা হয়।
সমতুল্য দল তৈরি হলে পরীক্ষক নিজের ইচ্ছা অনুযায়ী কেবল একটি চলক বাদে সকল দলের সাথে একইভাবে আচরণ করার চেষ্টা করে। মানুষের পরীক্ষা করার ক্ষেত্রে প্ল্যাসেবো প্রভাবের মতো বহিরাগত চলকের বিরুদ্ধে বিশেষ সুরক্ষা দিতে হয়। এ ধরনের পরীক্ষা সাধারণত ডবল অন্ধ হয়, অর্থাৎ সকল তথ্য সংগ্রহের আগ পর্যন্ত স্বেচ্ছাসেবক এবং পরীক্ষকের মধ্যে কেউই জানে না কোনটি নিয়ন্ত্রিত দল ও কোনটি পরীক্ষামূলক দল। এতে ফলাফলে নিশ্চিত হয় যে স্বেচ্ছাসেবকের উপর যেকোনো প্রভাব চিকিৎসার ফলাফল; বরং এই জ্ঞান নয় যে তাকে চিকিৎসা করা হচ্ছে।
মানুষ সম্পর্কিত পরীক্ষায়, গবেষক একজন ব্যক্তিকে উদ্দীপক বস্তু দিতে পারে যার প্রতি সে প্রতিক্রিয়া করে। পরীক্ষার উদ্দেশ্য হল একটি পরীক্ষার পদ্ধতির মাধ্যমে উদ্দীপকের প্রতি প্রতিক্রিয়া পরিমাপ করা। পরীক্ষার নকশায়, ব্যবস্থার গড় প্রতিক্রিয়ার মধ্যে পার্থক্য নির্ণয় করার জন্য দুই বা ততোধিক "ব্যবস্থা" প্রয়োগ করা হয়। যেমন, পাউরুটিতে তাপ দেওয়ার পরীক্ষায় পানি ও ময়দার অনুপাতের মতো মাত্রিক চলক এবং খামিরের জাতের মত গুণগত চলকের সাথে সম্পর্কিত প্রতিক্রিয়াগুলোর হিসাব করা যায়। পরীক্ষা বৈজ্ঞানিক প্রক্রিয়ার একটি ধাপ যেটি মানুষকে দুই বা ততোধিক প্রতিযোগী ব্যাখ্যা বা ধারণার মধ্যে সিদ্ধান্ত গ্রহণ করতে সাহায্য করে। এই ধারণাগুলো একটি ঘটনা ব্যাখ্যার জন্য কারণ প্রাস্তাব করে বা কোন কার্যের ফলাফল ভবিষ্যদ্বাণী করে। ধারণার একটি উদাহরণ হল "যদি আমি এই বলটিকে ছেড়ে দেই, তাহলে এটি মাটিতে পরবে": বল ছেড়ে দিয়ে এবং ফলাফল পর্যবেক্ষণ করে একটি পরীক্ষার মাধ্যমে এই প্রস্তাবনাকে পর্যালোচনা করা। আনুষ্ঠানিকভাবে, একটি ধারণাকে তার বিপরীত বা খালি ধারণার("যদি আমি এই বলটিকে ছেড়ে দেই তাহলে এটি মাটিতে পরবে না") সাথে তুলনা করা হয়। খালি ধারণাতে পর্যবেক্ষণকৃত কারণের মাধ্যমে ঘটনাটির কোন বর্ণনা বা ভবিষ্যদ্বাণীর ক্ষমতা নেই। একবার ধারণাগুলো সংজ্ঞায়িত হলে, একটি একটি পরীক্ষা পরিচালনা করা হয় এবং ধারণাগুলোর যথার্থতা নিশ্চিত,খণ্ডিত, অথবা সংজ্ঞায়িত করতে ফলাফল বিশ্লেষণ করা হয়।
প্রাকৃতিক পরীক্ষা-নিরীক্ষা
"পরীক্ষা" শব্দটি দ্বারা সাধারণত নিয়ন্ত্রিত পরীক্ষা বোঝায়, কিন্তু কখনও কখনও নিয়ন্ত্রিত পরীক্ষার ব্যায়ভার বহন করা কঠিন বা অসম্ভব। এক্ষেত্রে গবেষকরা প্রাকৃতিক পরীক্ষা বা আধা-পরীক্ষার অবলম্বন করে। প্রাকৃতিক পরীক্ষা নিয়ন্ত্রিত পরীক্ষার মতো এক বা একাধিক চলকের হস্তক্ষেপের বদলে সুস্পষ্টভাবে গবেষণা প্রক্রিয়ায় চলকের পর্যবেক্ষণের উপর নির্ভরশীল। যে পর্যন্ত সম্ভব, তারা প্রক্রিয়ার এমনভাবে তথ্য সংগ্রহ করার চেষ্টা করে যেন সকল চলকের অবদান নির্ধারণ করা যায়, এবং এখানে নির্দিষ্ট চলকের ভিন্নতার প্রভাব প্রায়ই ধ্রুবক থাকে যাতে অন্যান্য চলকের প্রভাব নির্ধারিত করা যায়। পর্যবেক্ষণকৃত উপাত্তে ব্যাখ্যামূলক চলকগুলোর মধ্যকার সম্পর্ক পর্যবেক্ষণের উপর নির্ভরশীল। যখন এসকল চলকের পারস্পরিক সম্পর্ক ভালো না, তখন প্রাকৃতিক পরীক্ষা নিয়ন্ত্রিত পরীক্ষার ক্ষমতায় পৌঁছাতে পারে। যদিও সাধারণত চলকগুলোর মধ্যে কিছু সম্পর্ক থাকে, এতে প্রাকৃতিক পরীক্ষায় নিয়ন্ত্রিত পরীক্ষার তুলনায় নির্ভরশীলতা কম হয়। আবার, প্রাকৃতিক পরীক্ষা অনিয়ন্ত্রিত পরিবেশে সংঘটিত হওয়া কারণে অলক্ষিত উৎসের চলক পরিমাপ করা কিংবা ধুবক হিসেবে ধরা যায় না, এবং এগুলো গবেষণায় চলকগুলোর মধ্যে বিভ্রান্তিকর সম্পর্ক তৈরি করতে পারে।
ক্ষেত্রের পরীক্ষা-নিরীক্ষা
ক্ষেত্রের পরীক্ষা(ইংরেজি: Field experiment) পরীক্ষাগারের পরীক্ষা থেকে ভিন্ন হওয়ার জন্য খ্যাত, যেটা পরীক্ষাগারে কৃত্রিম এবং অত্যন্ত নিয়ন্ত্রিত ব্যবস্থায় পর্যালোচনার মাধ্যমে বৈজ্ঞানিক নিয়ন্ত্রণ প্ররোচনা করে। সচরাচর সামাজিক বিজ্ঞানে, এবং বিশেষ করে শিক্ষা ও স্বাস্থ্যসেবায় অর্থনৈতিক বিশ্লেষণের জন্য বিশেষভাবে ব্যবহৃত ক্ষেত্রের পরীক্ষা লাভজনক কেননা ফলাফলগুলো কল্পিত পরীক্ষাগারের পরিবেশের পরিবর্তে প্রাকৃতিক ব্যবস্থা থেকে আহরিত। এ কারণে ক্ষেত্রের পরীক্ষাকে নিয়ন্ত্রিত পরীক্ষার তুলনায় বাহিরে অধিক অনুমোদন পেতে দেখা যায়। যদিও, প্রাকৃতিক পরীক্ষার মতো ক্ষেত্রের পরীক্ষা দূষণ দ্বারা আক্রান্ত হতে পারে: পরীক্ষার অবস্থা পরীক্ষাগারে আরও নির্ভুলতা এবং নিশ্চয়তার সাথে নিয়ন্ত্রণ করা সম্ভব। তথাপি কিছু ঘটনা (যেমন একটি নির্বাচনে ভোটারের ভোটাধিকার) সহজে পরীক্ষাগারে গবেষণা করা যায় না।
পর্যবেক্ষণমূলক গবেষণার সঙ্গে তুলনা
দৈহিক বা সামাজিক অবস্থা কোন পরীক্ষাগারে প্রয়োগ করা, সকল বিভ্রান্তিকর উপাদান পুরোপুরি নিয়ন্ত্রণ করা, বা দৈবচয়নভিত্তিতে অর্পিত কাজের প্রয়োগ অগ্রহণীয়, অনৈতিক, খরচ-নিষেধ (কিংবা অপর্যাপ্ত) হলে পর্যবেক্ষণমূলক গবেষণা ব্যবহৃত হয়। আর এটি ব্যবহার করা যায় যখন বিভ্রান্তিকর উপাদানগুলো সীমিত অথবা যথেষ্ট পরিচিত হয় যাতে তাদের আলোকে তথ্য বিশ্লেষণ করা যায় (যদিও পরীক্ষিত সামাজিক ঘটনা সম্পর্কে এটি সচরাচর নাও হতে পারে)। একটি পর্যবেক্ষণমূলক বিজ্ঞান ন্যায্য হতে হলে পরীক্ষককে অবশ্যই বিভ্রান্তিকর উপাদানগুলো সম্পর্কে জানতে হবে এবং কৈফিয়ত দিতে হবে। এ সকল ক্ষেত্রে, পর্যবেক্ষণমূলক গবেষণার মূল্য আছে কারণ এগুলো সচরাচর এমন ধারণা প্রবর্তন করে যা দৈব পরীক্ষা বা নতুন তথ্য সংগ্রহের মাধ্যমে পরীক্ষা করা সম্ভব।
প্রাথমিকভাবে, পর্যবেক্ষণমূলক গবেষণাগুলো পরীক্ষা নয়। বর্ণনা অনুসারে, পর্যবেক্ষণমূলক গবেষণায় বকোনিয়ান পরীক্ষার জন্য প্রয়োজনীয় কারচুপির অভাব রয়েছে। এর পাশাপাশি পর্যবেক্ষণমূলক গবেষণায়(যেমন জৈবিক বা সামাজিক ব্যবস্থা) অন্তর্ভুক্ত চলকগুলো সচরাচর নির্ণয় বা নিয়ন্ত্রণ করা কঠিন। দৈব পরীক্ষার পরিসংখ্যানগত বৈশিষ্ট্যের অভাবের জন্য পর্যবেক্ষণমূলক গবেষণা সীমিত। একটি দৈব পরীক্ষায়, পরীক্ষামূলক নিয়মে উল্লেখিত দৈব প্রক্রিয়া পরিসংখ্যানগত বিশ্লেষণকে পথপ্রদর্শন করে, যেটি সাধারণত পরীক্ষামূলক নিয়ম দ্বারাই উল্লেখিত থাকে। উদ্দেশ্যমূলক দৈবচয়ন প্রক্রিয়া জন্য প্রতিফলিত পরিসংখ্যানগত নকশা না থাকলে, পরিসংখ্যান সংক্রান্ত বিশ্লেষণ বিষয়ভিত্তিক মডেলের উপর নির্ভরশীল হয়। উদ্দেশ্যভিত্তিক মডেলের হস্তক্ষেপ তত্ত্ব এবং চর্চার জন্য নির্ভরশীল নয়। এমন অনেক ঘটনা আছে যেখানে সাবধানতার সাথে পরিচালিত পর্যবেক্ষণমূলক গবেষণা অসঙ্গত এবং পরীক্ষার ফলাফল হতে ভিন্ন। যেমন, মলাশয়ের ক্যান্সারের মহামারী সংক্রান্ত গবেষণায় ধারাবাহিকভাবে ব্রোকোলি গ্রহণের সঙ্গে উপকারী সম্পর্ক প্রদর্শন করলেও, পরীক্ষায় কোন উপকার পাওয়া যায়নি।. মানুষ অন্তর্ভুক্ত পর্যবেক্ষণমূলক পরীক্ষায় একটি নির্দিষ্ট সমস্যা হল চিকিৎসার(বা উন্মুক্তের) মধ্যে ন্যায্য তুলনা লাভের জটিলতা, কারণ এরকম গবেষণা নির্বাচন পক্ষপাতের প্রতি প্রবণ, এবং বিভিন্ন চিকিৎসা প্রাপ্ত দলের মধ্যে বিভিন্ন বিষয় অনুযায়ী(বয়স, উচ্চতা, ওজন, ঔষধ, ব্যায়াম, পুষ্টির অবস্থা, জাতিসত্তা, পারিবারিক চিকিৎসা ইতিহাস ইত্যাদি) বিশাল পার্থক্য হতে পারে। এর বিপরীতে দৈবচয়ন প্রক্রিয়া অনুযায়ী প্রত্যেক বিষয়ের জন্য, প্রত্যেক দলের গড় একই প্রত্যাশা করা হয়। যেকোনো দৈব পরীক্ষায়, গড়ের কিছু ভিন্নতা আশা করা যায়, কিন্তু দৈবচয়ন প্রক্রিয়ায় কেন্দ্রীয় সীমা উপপাদ্য এবং মার্কভের বৈষম্যের জন্য পরীক্ষামূলক দলগুলোর গড় কাছাকাছি হওয়া নিশ্চিত। অপর্যাপ্ত দৈবচয়ন প্রক্রিয়া বা নিম্ন আকৃতির নমুনার জন্য দলগুলোর মধ্যে বিষয়ের নিয়মানুযায়ী ভিন্নতার জন্য চিকিৎসার দলে (বা উন্মুক্তের দল) চিকিৎসার (উন্মুক্ত) প্রভাব এবং অন্যান্য বিষয়গুলোর প্রভাব পার্থক্য করা কঠিন, যার মধ্যে বেশিরভাগ পরিমাপ করা হয়নি। এ ধরনের উপাত্তে বিশ্লেষণে ব্যবহৃত গাণিতিক নকশায় অবশ্যই প্রত্যেকটি ভিন্ন বিষয় (যদি পরিমাপ করা হয়) বিবেচনা করতে হবে, এবং যদি একটি বিষয় দৈবচয়ন কিংবা নকশায় অন্তর্ভুক্ত না করা হলে ফলাফল অর্থপূর্ণ হবে না।
যে অবস্থাগুলোর জন্য একটি পরীক্ষা অতি অল্প সার্থক হয় তা প্রতিরোধের জন্য চিকিৎসক দ্বারা পরিচালিত চিকিৎসাবিদ্যা বিষয়ক পরীক্ষা - যেমন যুক্তরাষ্ট্রের খাদ্য এবং ঔষধ প্রশাসন অনুমোদিত- পরিচিত বিষয়গুলোর পরিমান নির্ণয় এবং এলোমেলো করতে হবে। গবেষকেরা প্রবণতা সূচক পদ্ধতির মতো জটিল পরিসংখ্যানগত পদ্ধতি ব্যবহার করে পর্যবেক্ষণমূলক গবেষণার মাধ্যমে বিরুপতা কমানো হয়। প্রবণতা সূচক পদ্ধতিতে বিশাল পরিমান প্রসঙ্গ ও বিষয়গুলো সম্পর্কে ব্যাপক তথ্য প্রয়োজন হয়। সম্ভব হলে ফলাফলগুলো পরিমাপ করা হয় (হাড়ের ঘনত্ব, কিছু কোষ বা রক্তের পদার্থ, শারীরিক শক্তি বা সহনশীলতা ইত্যাদি) কিন্তু প্রসঙ্গের বা একজন দক্ষ পর্যবেক্ষকের মতামতের উপর নির্ভর করে পরিমাপ করা হয় না। এভাবে, পর্যবেক্ষণমূলক গবেষণার নকশা দ্বারা ফলাফলসমূহ আরও বৈষয়িক এবং আরও বিশ্বাসযোগ্য হয়।
নৈতিকতা
গবেষকের নিয়ন্ত্রণে স্বতন্ত্র চলকের বণ্টন স্থাপন করার মাধ্যমে, একটি পরীক্ষায়- যখন মানুষ ব্যবহৃত হয়- তখন সম্ভাব্য নৈতিক বিবেচনার প্রবর্তন দেখা যায়। যেমন, সুবিধা ও ক্ষতির সামঞ্জস্যতা, ন্যায্যভাবে হস্তক্ষেপ হস্তান্তর (যেমন, একটি রোগের জন্য চিকিৎসা), এবং জ্ঞাত সম্মতি ইত্যাদি। যেমন, মনোবিজ্ঞান ও স্বাস্থ্য সেবায় রোগীদের নিকৃষ্ট মানের চিকিৎসা প্রদান করা অনৈতিক। অতএব, নৈতিক পর্যালোচনার বোর্ডসমূহের ক্লিনিকাল ট্রায়াল ও অন্যান্য পরীক্ষা বন্ধ করা যথার্থ যদিনা নতুন চিকিৎসায় বর্তমানের শ্রেষ্ঠ মানের চিকিৎসার সমান উপযোগিতা থাকে। নিম্ন মানের বা ক্ষতিকর চিকিৎসার প্রভাবের উপর পরীক্ষা করা সাধারণত অনৈতিক (এবং প্রায়ই বেআইনি); যেমন মানব দেহে আর্সেনিক গ্রহণ করার প্রভাব। এসকল উন্মুক্তের প্রভাব এবং কারণের প্রভাব জানতে বিজ্ঞানীরা পর্যবেক্ষণমূলক গবেষণার ব্যবহার করেন। এমনকি পরীক্ষামূলক গবেষণা সরাসরি মানুষকে অন্তর্ভুক্ত না করলেও পরীক্ষায় নৈতিক আশঙ্কা থাকতে পারে। যেমন, ম্যানহাটন প্রকল্পে সংগঠিত পারমাণবিক বোমার পরীক্ষাসমূহে পারমাণবিক বিক্রিয়ার ব্যবহার মানুষের ক্ষতিটি ঊহ্য থাকে যদিও এতে সরাসরি মানুষের প্রয়োগ হয় না।
আইনে পরীক্ষামূলক পদ্ধতি
বিচারকসংক্রান্ত সমস্যা সমাধানে পরীক্ষামূলক পদ্ধতি কার্যকর হতে পারে।
অ্যাক্সেস টু নলেজ আন্দোলন
অ্যাক্সেস টু নলেজ (এটুকে) আন্দোলন সুশীল সমাজের গোষ্ঠী, সরকার এবং ব্যক্তিদের এই ধারণা প্রদান করে যে জ্ঞানের প্রবেশাধিকার ন্যায়বিচার, স্বাধীনতা এবং অর্থনৈতিক উন্নয়নের মৌলিক নীতির সাথে যুক্ত হওয়া উচিত।
ইতিহাস
২০০৩ সাল থেকে বিজ্ঞান ও মানবিক জ্ঞানের উন্মুক্ত প্রবেশাধিকার সম্পর্কিত বার্লিন ঘোষণা একাডেমিক প্রকাশনা সম্পর্কিত আন্দোলনের লক্ষ্যগুলি প্রতিফলিত করে আসছে।
২০০৪ সালের অক্টোবরে, বিশ্ব মেধা সম্পদ সংস্থার একটি উন্নয়ন এজেন্ডারের জন্য ব্রাজিল এবং আর্জেন্টিনা থেকে বিশ্ব মেধা সম্পদ সংস্থার ভবিষ্যৎ বিষয়ে জেনেভা ঘোষণা আহ্বান করা হয়েছিল এবং শত শত সংগঠনের সমর্থন লাভ করেছিল। জেনেভা ঘোষণাকে সমর্থনকারী: “ওয়ার্ল্ড ইন্টেলেকচুয়াল ওয়েলথ অর্গানাইজেশন” এর দিকে একটি বিবৃতি সহ সমর্থকরা ফ্রি সফটওয়্যার ফাউন্ডেশনকে অন্তর্ভুক্ত করেছিল।
এটুকে ইস্যুতে একটি অংশীদারি আলোচনার প্ল্যাটফর্ম হলো সেই নামের মেলিং তালিকা, যা জেনেভা ঘোষণার আলোচনার আলোকেই শুরু হয়েছিল। “এটুকে চুক্তি” একটি খসড়া পরে তৈরি করা হয়েছিল। প্রস্তাবিত চুক্তিটি উন্নয়নশীল দেশগুলিতে জ্ঞান স্থানান্তরকে সহজ করার জন্য এবং সারা বিশ্বে উন্মুক্ত উদ্ভাবনী ব্যবস্থার কার্যকারিতা সুরক্ষিত করার লক্ষ্যে করা হয়েছে।
মানবাধিকার বিতর্ক
জ্ঞান এবং বিজ্ঞানের প্রবেশাধিকার মানবাধিকারের সার্বজনীন ঘোষণা অনুচ্ছেদ ২৭ দ্বারা সুরক্ষিত। নিবন্ধটি নৈতিক ও বৈষয়িক স্বার্থ সংরক্ষণের অধিকারের সাথে প্রবেশাধিকারের ভারসাম্য রক্ষা করে।
অনুচ্ছেদ ২৭ প্রত্যেকেরই সম্প্রদায়ের সাংস্কৃতিক জীবনে অবাধে অংশগ্রহণ, কলা উপভোগ করার এবং বৈজ্ঞানিক অগ্রগতি এবং এর সুবিধাগুলিতে ভাগ করে নেওয়ার অধিকার রয়েছে।
যে কোনও বৈজ্ঞানিক, সাহিত্যিক বা শৈল্পিক উত্পাদনের ফলে তিনি যে লেখক, তার ফলস্বরূপ নৈতিক ও বৈষয়িক স্বার্থ সংরক্ষণের প্রত্যেকেরই অধিকার রয়েছে।
এটুকে শিক্ষাবিদদের যুক্তি রয়েছে যে "বৈষয়িক স্বার্থ" কেবলমাত্র বর্তমান বৌদ্ধিক সম্পত্তির বিধানের সমতুল্য নয়, অন্তত নয় কারণ এই অধিকারগুলি বিক্রয়যোগ্য এবং হস্তান্তরযোগ্য এবং তাই "অগ্রহণীয়" নয়। প্রবেশাধির শেষ পর্যন্ত ডানটির আরও গুরুত্বপূর্ণ অংশ। এপি কে তাত্ত্বিকদের মতে আইপি সুরক্ষার বর্তমান স্তর অনুচ্ছেদ ২৭ এর সাথে ভারসাম্যহীন বলে মনে হচ্ছে: "... সত্যিকার অর্থে, অধিকার বিলম্ব হওয়া অধিকারকে অস্বীকার করা হয়। ওরাল রিহাইড্রেশন থেরাপিতে এবং দ্বিতীয় প্রজন্মের ভ্যাকসিন প্রযুক্তিতে অ্যাক্সেস থাকলে বিশ বছর বিলম্বিত হয়েছিল ... ত্রিশ মিলিয়ন শিশু মারা যেত। এমনকি কম জীবন-মৃত্যুর প্রযুক্তির জন্যও, বিশ বছরের বিলম্ব ডানটি উপভোগ করার ক্ষেত্রে এক বিরাট সীমাবদ্ধতার কাজ করে। সাংস্কৃতিক কাজের ক্ষেত্রে পরিস্থিতি আরও খারাপ is সুরক্ষা মানুষের জীবনকালের চেয়ে দীর্ঘস্থায়ী হয়।"
নলেজ ইকোলজি ইন্টারন্যাশনাল
সিপি টেক (বর্তমানে নলেজ ইকোলজি ইন্টারন্যাশনাল) মন্তব্য করেছে: "এটুকে (জ্ঞানের অ্যাক্সেস) আন্দোলন কপিরাইট আইন এবং অন্যান্য বিধিগুলির সাথে উদ্বেগ নিয়েছে যা জ্ঞানকে প্রভাবিত করে এবং একটি বোধগম্য সামাজিক প্রয়োজন এবং নীতি প্ল্যাটফর্মের মধ্যে রাখে: জ্ঞানের পণ্যগুলিতে অ্যাক্সেস।"
কনজিউমারস ইন্টারন্যাশনাল
অনেকগুলি বিভিন্ন গোষ্ঠী এটুকে আন্দোলনের কথা উল্লেখ করে। কনজিউমারস ইন্টারন্যাশনাল বিশেষভাবে বিশিষ্ট, একটি উত্সর্গীকৃত ডোমেন চালাচ্ছে, এবং আন্দোলনটিকে এইভাবে সংজ্ঞায়িত করে: একটি আন্দোলনের জন্য ছাতা শব্দটি যা মানব সংস্কৃতি এবং শেখার পণ্যগুলিতে আরও ন্যায়সঙ্গত জনসাধারণের অ্যাক্সেস তৈরি করে। এই আন্দোলনের চূড়ান্ত লক্ষ্য এমন একটি বিশ্ব তৈরি করা যেখানে শিক্ষাগত এবং সাংস্কৃতিক কাজ সকলের কাছে অ্যাক্সেসযোগ্য এবং এতে গ্রাহক এবং স্রষ্টা একসাথে উদ্ভাবন এবং সৃজনশীলতার প্রাণবন্ত বাস্তুসংস্থায় অংশ নেয়।
এই লক্ষ্যগুলি গ্রাহক গোষ্ঠী, এনজিও, কর্মী, ইন্টারনেট ব্যবহারকারী এবং অন্যান্যদের একটি বিস্তৃত জোটের পক্ষে আগ্রহী। তাদের অনেকের পক্ষে, এটুকে আন্দোলনের সাথে জড়িত ইস্যুগুলি ধরে ফেলা দু:খজনক হতে পারে। এই বিষয়গুলির মধ্যে কপিরাইট এবং পেটেন্ট আইন সংস্কার, উন্মুক্ত সামগ্রীর লাইসেন্সিং এবং যোগাযোগের অধিকারগুলি প্রায়শই আইনী এবং প্রযুক্তিগত ধারণা জড়িত যা বিশেষজ্ঞরাও কঠিন বলে মনে করেন।
মতলব দক্ষিণ ইউনিয়ন
মতলব দক্ষিণ বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।
ইতিহাস
মতলব উত্তর ইউনিয়ন ও মতলব দক্ষিণ ইউনিয়ন নিয়ে ১৯৯৭ সালে মতলব পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
রেহানেহ জব্বারি
রেহানেহ জব্বারি মলয়েরি (ফারসি: ریحانه جباری ملایری;) (জন্ম ১৯৮৮ – ২৫ অক্টোবর, ২০১৪) ছিলেন ইরানের একজন নারী যিনি মোর্তজা আবদোলালি সারবান্দিকে খুনের অভিযোগে অভিযুক্ত। তিনি ২০০৭ সাল থেকে তার ফাঁসি কার্যকর হওয়া পর্যন্ত জেলে ছিলেন। জেলখানায় কী ঘটেছে তার কাহিনী তিনি প্রকাশ করেছেন। তার প্রথম আইনজীবী মোহাম্মদ মোস্তফা তার কাহিনীকে ব্লগে প্রকাশ করেছেন। ইরানের আইন অনুসারে, তার অপরাধ প্রমাণিত হওয়ায় এবং তার আত্মপক্ষ সমর্থন সত্য প্রমাণিত না হওয়ায়, ক্ষতিগ্রস্ত পরিবার ফাঁসি থামাতে পারত, তারা রাজি না হওয়ায় রেহানেহকে ফাঁসি দেয়া হয়।
গ্রেপ্তার ও বিচার
গ্রেপ্তারের পর তাকে দুই মাস নির্জনে বন্দি করে রাখা হয়। শুধু উকিলের সাথে দেখা করতে দেয়। ২০০৯ সালে তেহরানের আদালত তাকে ফাঁসির আদেশ দেয়। অ্যামনেস্টি ইন্টারন্যাশনালের মতে, জব্বারি সারবান্দিকে আঘাতের কথা স্বীকার করেছেন, কিন্তু দাবি করেছেন বাসার অন্য কেউ তাকে হত্যা করে।
অ্যামনেস্টি ইন্টারন্যাশনাল, জাতিসংঘ, ইউরোপিয়ান ইউনিয়ন, এবং গেটেস্টন ইন্সটিটিউট তার জীবন বাঁচানোর জন্য লবিং করে। সারা বিশ্বে প্রচারণা ও ২০,০০০ স্বাক্ষর সংগ্রহ করে তার ফাঁসি থামানোর জন্যে এপ্রিল ২০১৪ থেকে তার শাস্তি স্থগিত ছিলো ২৯ সেপ্টেম্বর, ২০১৪ ঘোষণা করা হয় যে তার ফাঁসি অনিবার্য।
রামকৃষ্ণ মিশন আবাসিক কলেজ, নরেন্দ্রপুর
ক্যাম্পাস জীবন
কলেজ এবং আশ্রমের ক্যাম্পাস ১৫০ একর (০.৬১ বর্গ কিলোমিটার) উত্তপ্ত সবুজভূমিতে অবস্থিত। কলেজ ছাত্রদের জন্য বিভিন্ন সুবিধা প্রদান করা হয়, যেমন হোস্টেল, লাইব্রেরি, মাল্টিজিম, গেমস, ক্রীড়া এবং চিকিৎসা। বর্তমানে চারটি হোস্টেল রয়েছে, যথা ব্রহ্মানন্দ ভবন, শ্রী গৌরাঙ্গ ভবন ,রামকৃষ্ণানন্দ ভবন এবং অদ্ভুতানন্দ ভবন কলেজের তত্ত্বাবধানে আচার্য ভবন। কলেজটি একটি সুবিস্তস্ত গ্রন্থাগারও সরবরাহ করে। কলেজ ভবনটি চার তলা বিশিষ্ট। সম্প্রতি ব্রহ্মানন্দ ভবনের পাশে একটি সুইমিং পুল উদ্বোধন করা হয়েছে।
রেহানেহ জব্বারি
মৃত্যু
রেহানেহ জব্বারিকে ২৫ অক্টোবর, ২০১৪ তে কারাজের উত্তরে গোহারদস্ত জেলে ফাঁসি দিয়ে হত্যা করা হয়। পরে প্রকাশ পায় যে তিনি তার মৃত্যুর পূর্বে তার অঙ্গপ্রত্যঙ্গ দান করে গেছেন।
নিরমইল ইউনিয়ন
নিরমইল ইউনিয়ন বাংলাদেশের রাজশাহী বিভাগের নওগাঁ জেলার পত্নীতলা উপজেলার অন্তর্গত একটি ইউনিয়ন।